rejauldu/bengali-wikipedia huggingface dataset:
আলভিন এথেলবার্ট গ্রীনিজ (; জন্ম: ২০ আগস্ট, ১৯৫৬) ক্রাইস্টচার্চের বাথ ভিলেজ এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম পেস বোলিং করতেন আলভিন গ্রীনিজ।   প্রথম-শ্রেণীর ক্রিকেট  ১৯৭৪-৭৫ মৌসুম থেকে ১৯৮৩-৮৪ মৌসুম পর্যন্ত আলভিন গ্রীনিজের প্রথম-শ্রেণীর খেলোয়াড়ী জীবন চলমান ছিল। মসাময়িক ওয়েস্ট ইন্ডিজের শীর্ষস্থানীয় উদ্বোধনী ব্যাটসম্যান গর্ডন গ্রীনিজের নামের সাথে তার নামের মিল রয়েছে। তবে, বিখ্যাত ওয়েস্ট ইন্ডিয়ান ক্রিকেটার গর্ডন গ্রীনিজের সাথে ব্যক্তিগতভাবে তার কোন সম্পর্ক নেই। বিশ্ব সিরিজ ক্রিকেটকে ঘিরে খেলোয়াড়দের শূন্যতা পূরণে তাকে দলে অন্তর্ভুক্ত করা হয়েছিল।  দীর্ঘদেহী উদ্বোধনী ব্যাটসম্যান আলভিন গ্রীনিজ বার্বাডোসের পক্ষে খেলতেন। ১৯৭৭-৭৮ মৌসুমে দল নির্বাচকমণ্ডলীর দৃষ্টি আকর্ষণে সক্ষম হন।   আন্তর্জাতিক ক্রিকেট  সমগ্র খেলোয়াড়ী জীবনে ছয়টিমাত্র টেস্টে ও একটিমাত্র একদিনের আন্তর্জাতিকে অংশগ্রহণ করেছেন আলভিন গ্রীনিজ। ৩১ মার্চ, ১৯৭৮ তারিখে জর্জটাউনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২ ফেব্রুয়ারি, ১৯৭৯ তারিখে কানপুরে স্বাগতিক ভারত দলের বিপক্ষে সর্বশেষ টেস্টে অংশ নেন তিনি। এছাড়াও, ১২ এপ্রিল, ১৯৭৮ তারিখে কাস্ত্রিসে অস্ট্রেলিয়া দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।  অস্ট্রেলিয়ার বিপক্ষে খেলার জন্যে মনোনীত হন। জর্জটাউনে সিরিজের তৃতীয় টেস্টে তার অভিষেক পর্ব সম্পন্ন হয়। অর্ধ-শতরানের ইনিংস খেলেন তিনি। পোর্ট অব স্পেনের সিরিজের চতুর্থ টেস্টে খেলেন তিনি। ১৯৭৮-৭৯ মৌসুমে ভারত গমনার্থে তাকে ওয়েস্ট ইন্ডিজ দলে রাখা হয়। তবে, তিনি বেশ প্রতিকূলতার মুখোমুখি হন। অস্ট্রেলীয় ধনকুবের ক্যারি প্যাকারের ব্যবস্থাপনায় বিশ্ব সিরিজ ক্রিকেট থেকে বিদ্রোহী খেলোয়াড়দের প্রত্যাবর্তনে তাকে দল থেকে বাদ দেয়া হয়।  ১৯৮০ সালে আবার বড় ধরনের আসরে খেলার জন্যে আমন্ত্রিত হন। হল্যান্ডে ক্লাব ক্রিকেট খেলতেন ও আঘাতগ্রস্ত ওয়েস্ট ইন্ডিজ দলের সদস্যরূপে ইংল্যান্ডের বিপক্ষে ওভাল টেস্টে অংশ নেন।   অবসর  আন্তর্জাতিক ক্রিকেট থেকে প্রত্যাখ্যাত হবার পরও বার্বাডোসের পক্ষে বেশ সুন্দর ক্রীড়ানৈপুণ্য প্রদর্শন করতে থাকেন। তবে, দল নির্বাচকমণ্ডলীর উপেক্ষার পাত্রে পরিণত হন। বিশ্ব সিরিজ শেষে খেলোয়াড়দের দলে প্রত্যাবর্তনের পাশাপাশি ১৯৮২-৮৩ মৌসুমে ওয়েস্ট ইন্ডিজের বিদ্রোহী দলের সদস্যরূপে তৎকালীন নিষিদ্ধঘোষিত দক্ষিণ আফ্রিকা গমনের প্রেক্ষিতে তার খেলোয়াড়ী জীবনের সমাপ্তি ঘটে। এরপর বার্বাডোসে তরুণ খেলোয়াড়দের প্রশিক্ষণের দায়িত্বে ছিলেন।   তথ্যসূত্র    আরও দেখুন   জন শেফার্ড  সিলভেস্টার ক্লার্ক  ওয়েস্ট ইন্ডিয়ান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  আন্তর্জাতিক ক্রিকেটে অংশগ্রহণকারী পরিবারের তালিকা  ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:বার্বাডীয় ক্রিকেটার বিষয়শ্রেণী:বার্বাডোসের ক্রিকেটার
ইন্ডিয়ানা রোজ ইভানস (জন্ম ২৭ জুলাই ১৯৯০) একজন অস্ট্রেলীয় অভিনেত্রী। তিনি হোম অ্যান্ড অ্যাওয়ে-এ ম্যাটিল্ডা হান্টার, এইচটুও: জাস্ট অ্যাড ওয়াটার-এ বেলা হার্টলি এবং ব্লু লেগুন: দি অ্যাওয়েকেনিং-এ এমা চরিত্রে অভিনয়ের জন্য পরিচিত।   প্রারম্ভিক জীবন  পাঁচ বছর বয়স থেকেই ইভানস অভিনেয়র প্রতি আগ্রহ দেখানো শুরু করেন। সাত বছর বয়স থেকে তিনি পর্যায়ক্রমে ব্যালে, জ্যাজ এবং ট্যাপ প্রশিক্ষণ নেন।  হোম অ্যান্ড অ্যাওয়ে-তে কাজ করার আগে ইভানস নিউটাউন হাই স্কুল অফ দ্য পারফর্মিং আর্টসে ভর্তি হয়েছিলেন, কিন্তু তার অভিনয় পেশায় আরও বেশী মমনোযোগ দেওয়ার জন্য ভর্তির দুই সপ্তাহ পরেই স্কুল ছেড়ে দেন। এরপর তার ১৫ বছর বয়স পর্যন্ত তিনি একটি করেসপন্ডেন্স কোর্সে অধ্যয়নরত ছিলেন।   চলচ্চিত্র তালিকা  চলচ্চিত্র  বছর শিরোনাম ভূমিকা টীকা ২০০৮ বার্ডেন লারা বয়েড-কাটলার স্বল্পদৈর্ঘ্য চলচ্চিত্র ২০১০ আর্কটিক ব্লাস্ট নাওমি টেট পূর্ণদৈর্ঘ্য চলচ্চিত্র ২০২২ থর: লাভ অ্যান্ড থান্ডার জিউসেট পূর্ণদৈর্ঘ্য চলচ্চিত্র  টেলিভিশন  বছর শিরোনাম ভূমিকা টীকা ২০০৩ অল সেন্টস মাইলি রবার্টস পর্ব: "ডেসটিনিস চাইল্ড" ২০০৩–২০০৪ স্নবস অ্যাবি ওকলি মূল ভূমিকা ২০০৪–২০০৮ হোম অ্যান্ড অ্যাওয়ে মাটিল্ডা হান্টার মূল ভূমিকা ২০০৮ দ্য স্ট্রিপ চায়না উইলিয়ামস পর্ব: "স্কুলিজ" ২০০৯ আ মডেল ডটার: দ্য কিলিং অফ ক্যারোলাইন বায়ার্ন কাইলি ওয়াটসন টিভি চলচ্চিত্র ২০০৯–২০১০ এইচটুও: জাস্ট অ্যাড ওয়াটার ইসাবেলা “বেলা” হার্টলি মূল ভূমিকা (সিজন ৩); ২৬টি পর্ব ২০১০ কপস এল.এ.সি. কাইলি ট্রেমেইন পর্ব: "লস্ট গার্লস" ২০১১ ক্রাউনিজ টেটাম নোভাক মূল ভূমিকা ২০১২ ব্লু লেগুন: দি অ্যাওয়েকেনিং এমালাইন 'এমা' রবিনসন টিভি চলচ্চিত্র ২০১৩ জেনেট কিং টেটাম নোভাক সিজন ১, ৪টি পর্ব ২০১৫ সিক্রেটস অ্যান্ড লাইজ নাটালি ক্রফোর্ড মূল ভূমিকা (সিজন ১) হাউজ হাসবেন্ডস ট্যাশ পর্ব ৪.১, ৪.২ অ্যাশ ভার্সেস ইভিল ডেড মেলিসা পর্ব: "অ্যাশেজ টু অ্যাশেজ", "বাউন্ড ইন ফ্লেশ"  ২০২৪ এ রিমার্কেবল প্লেস টু ডাই মাহা স্টনটন   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:অস্ট্রেলীয় ধারাবাহিক নাটক অভিনেত্রী বিষয়শ্রেণী:অস্ট্রেলীয় শিশু অভিনেত্রী বিষয়শ্রেণী:সিডনির অভিনেত্রী বিষয়শ্রেণী:২১শ শতাব্দীর অস্ট্রেলীয় অভিনেত্রী
আমলি () ভারতের দাদরা ও নগর হাভেলি রাজ্যের দাদরা বারো নগর হাভেলি জেলার একটি শহর ।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৬ মিটার (৮৫ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে আমলি শহরের জনসংখ্যা হল ২৮,৫৬৬ জন। এর মধ্যে পুরুষ ৬১% এবং নারী ৩৯%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%; তার চাইতে আমলি এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:দাদরা ও নগর হাভেলির শহর
দলগত ক্রীড়া ক্রিকেট চীনের গুয়াংজুতেChina catches cricket bug ahead of Asian Games debut BBC 13 November 2010. Retrieved 29 November 2010. অনুষ্ঠিত ২০১০ সালের এশিয়ান গেমসে পদকজয়ী ক্রীড়া হিসেবে সর্বপ্রথম অন্তর্ভুক্ত হয়। সর্বশেষ ১৯৯৮ সালে কুয়ালালামপুরে বড় ধরনের বহু-ক্রীড়া বিষয়ের প্রতিযোগিতা কমনওয়েলথ গেমসে অন্তর্ভুক্ত হয়েছিল। ১৭ এপ্রিল, ২০০৭ তারিখে কুয়েতে অনুষ্ঠিত এশিয়া অলিম্পিক কাউন্সিলের সাধারণ সভায় পদকজয়ী ক্রীড়া হিসেবে ক্রিকেটকে গুয়াংজুতে অনুষ্ঠিত ২০১০ সালের এশিয়ান গেমসে অন্তর্ভুক্তির কথা ঘোষণা করা হয়। দলপ্রতি ২০ ওভারের খেলাগুলো টুয়েন্টি২০ আন্তর্জাতিকের রূপরেখা অনুযায়ী অনুষ্ঠিত হয়। পুরুষ বিভাগে বাংলাদেশ এবং মহিলা বিভাগে পাকিস্তান দল চ্যাম্পিয়ন হয়েছিল ও স্বর্ণপদক লাভ করে।   সংক্ষিপ্ত বিবরণ   পুরুষ বিভাগ  বছরস্বাগতিক চূড়ান্ত খেলা তৃতীয় স্থান নির্ধারণী খেলাবিজয়ীফলাফলরানার-আপতৃতীয় স্থানফলাফল চতুর্থ স্থান২০১০গুয়াংজু৫ উইকেটে বিজয়ী | | |৬ উইকেটে বিজয়ী২০১৪ইঞ্চিয়ন৬৮ রানে বিজয়ী | | |২৭ রানে বিজয়ী২০২২হাংচৌ'''৬ উইকেটে বিজয়ী (ডি/এল)   মহিলা বিভাগ  বছরস্বাগতিক চূড়ান্ত খেলা তৃতীয় স্থান নির্ধারণী খেলাবিজয়ীফলাফলরানার-আপতৃতীয় স্থানফলাফল চতুর্থ স্থান২০১০গুয়াংজু১০ উইকেটে বিজয়ী | | |৭ উইকেটে বিজয়ী২০১৪ইঞ্চিয়ন৪ রানে বিজয়ী  | | |৫ উইকেটে বিজয়ী২০২২হাংচৌ১৯ রানে বিজয়ী  | | |৫ উইকেটে বিজয়ী    পদক তালিকা   মোট    পুরুষ    মহিলা    অংশগ্রহণকারী দেশসমূহ   পুরুষ বিভাগ  দল২০১০ অংশগ্রহণ  দ্বিতীয়  ১  প্রথম  ১    কোয়ার্টার ফাইনাল  ১    কোয়ার্টার ফাইনাল  ১    কোয়ার্টার ফাইনাল  ১   ১ম রাউন্ড  ১   কোয়ার্টার ফাইনাল  ১  ৩য়  ১   ৪র্থ  ১সর্বমোট  ৯    মহিলা বিভাগ  দল২০১০ অংশগ্রহণ  দ্বিতীয়  ১   চতুর্থ  ১   ১ম রাউন্ড  ১  তৃতীয়  ১   ১ম রাউন্ড  ১   ১ম রাউন্ড  ১  প্রথম  ১   ১ম রাউন্ড  ১সর্বমোট  ৮    তথ্যসূত্র    আরও দেখুন   এশিয়ান গেমসে বাংলাদেশ  বাংলাদেশ জাতীয় কাবাডি দল  বাংলাদেশ জাতীয় ক্রিকেট দল   বহিঃসংযোগ   Asian Cricket Council (ACC)    বিষয়শ্রেণী:আন্তর্জাতিক ক্রিকেট কাউন্সিলের ঘটনা বিষয়শ্রেণী:এশিয়ান গেমসের ঘটনাসমূহ বিষয়শ্রেণী:এশিয়ান গেমসে ক্রীড়া বিষয়শ্রেণী:এশিয়ায় ক্রিকেট
খুজেস্তন () ইরানের ৩০টি প্রদেশের একটি। এটি ইরানের দক্ষিণ-পশ্চিমে ইরাকের বসরা প্রদেশের সাথে সীমান্তে অবস্থিত। খুজেস্তনের রাজধানীর নাম আহভাজ। খুজেস্তন ইরানের প্রাচীনতম প্রদেশ এবং এটিকে ইরানি জাতির জন্মভূমি হিসেবেও অনেক সময় উল্লেখ করা হয়। এখানেই আর্য পার্সি জাতির লোকেরা প্রথম বসতি স্থাপন করে এবং স্থানীয় এলামীয় জাতির লোকদেরকে নিজেদের সাথে মিলিয়ে নেয়। আকাইমেনীয়, পার্থীয় ও সাসানিদ সম্রাজ্যগুলির পত্তন এখানেই হয়েছিল। বর্তমানে এখানে প্রায় ৪৩ লক্ষ লোকের বাস।   আরও দেখুন    তথ্যসূত্র   বিষয়শ্রেণী:ইরানের প্রদেশ বিষয়শ্রেণী:আরবিভাষী দেশ ও অঞ্চল
অ্যানড্রোমিডার গিগাপিক্সেল ২০১৫ সালে হাবল মহাকাশ দূরবীক্ষণ যন্ত্র দিয়ে গৃহীত অ্যানড্রোমিডা ছায়াপথের সংযুক্ত স্থিরচিত্র ৷ চিত্রের আকার ১.৫ বিলিয়ন পিক্সেল। এটি হাবল দূরবীক্ষণ যন্ত্র দিয়ে তোলা সবচেয়ে বড় ছবি এবং সৌরজগৎ ধারণকারী আকাশগঙ্গার নিকটতম প্রতিবেশী অ্যানড্রোমিডার সবচেয়ে স্পষ্ট স্থিরচিত্রের সংযুক্ত ছবি।  ৫ জানুয়ারি, সিয়াটলে আমেরিকান এস্ট্রনমিকাল সোসাইটির সভায় জনসাধারণের জন্য প্রকাশের পর থেকে ছবিটি এখন পর্যন্ত তোলা সবচেয়ে বড় ছবিগুলির মধ্যে একটি।  ২০১১ সালের শেষের দিকে, প্যানক্রোম্যাটিক হাবল অ্যান্ড্রোমিডা ট্রেজারি নামের হাবল জরিপ স্থাপন করা হয়েছিল, জরিপের মাধ্যমে অ্যান্ড্রোমিডা ছায়াপথের এক-তৃতীয়াংশ নক্ষত্রের জ্যোতি-মানচিত্র দায়িত্ব দেওয়া হয়েছিল। ২০২৪ সাল পর্যন্ত, জরিপে দূরবীক্ষণ যন্ত্র ছয়টি আলোর ছাঁকুনি ব্যবহার করে আনুমানিক ১১৭,০০০,০০০ জ্যোতিবস্তু সনাক্ত করেছে।  ছবিটি দৃশ্যমান আলোতে অ্যান্ড্রোমিডা গ্যালাক্সির গ্যালাকটিক ডিস্কের ডানদিকের দিকটি, এবং প্রদর্শিত অংশটি প্রায় ৬১,০০০ আলোকবর্ষ জুড়ে। চিত্রটি গ্যালাক্সির বিভিন্ন ধরণের ১০০ মিলিয়ন তারা এবং হাজার হাজার তারার ক্লাস্টার দেখায়। চিত্রের নীচে-বামে রয়েছে গ্যালাক্সির নিউক্লিয়াস, এবং ধুলোর গলিও দৃশ্যমান। ব্যাকগ্রাউন্ড গ্যালাক্সি সহ ইমেজে আরও বেশ কিছু গভীর স্থানের বস্তু দৃশ্যমান। মিল্কিওয়ের নক্ষত্রগুলিও দৃশ্যমান, এবং সাধারণত এন্ড্রোমিডা গ্যালাক্সির তারার চেয়ে বড়।  জুলাই ২০১০ থেকে অক্টোবর ২০১৩ পর্যন্ত ৪১১টি ভিন্ন অবস্থান থেকে তোলা ৭৩৯৮টি ছবি ব্যবহার করে চূড়ান্ত সংমিশ্রণটি একত্রে সেলাই করা হয়েছিল, এবং ছবিটি প্রথম সিয়াটলে আমেরিকান অ্যাস্ট্রোনমিক্যাল সোসাইটির ২২৫তম সভায় প্রদর্শিত হয়েছিল।ESO. "Andromeda in HD – Hubble captures the sharpest ever view of neighbouring spiral Galaxy". www.esahubble.org. Retrieved October 18, 2024. মোজাইকটি এন্ড্রোমিডা গ্যালাক্সির সবচেয়ে বড় এবং তীক্ষ্ণতম যৌগিক ফটোগ্রাফ এবং হাবল স্পেস টেলিস্কোপ দ্বারা নেওয়া সবচেয়ে বড়। এটি প্রকাশের সময়, ছবিটি সমস্ত ফটোগ্রাফের মধ্যে সবচেয়ে বড় ছিল। ছবিটি জ্যোতির্বিজ্ঞানীদের আলো ব্যবহার করে আরও অ্যান্ড্রোমিডা-সদৃশ সর্পিল ছায়াপথ সনাক্ত করতে সাহায্য করার জন্য ব্যবহার করা হয়েছে।   তথ্যসূত্র    বহিঃসংযোগ    ইউরোপীয় মহাকাশ সংস্থার বাতায়নে সম্প্রসারনযোগ্য সংস্করণ  বিষয়শ্রেণী:হাবল মহাকাশ দূরবীক্ষণ যন্ত্রের ছবি বিষয়শ্রেণী:২০১৫-এ বিজ্ঞান
আদর্শ হিন্দু হোটেল বিখ্যাত কথাসাহিত্যিক বিভূতিভূষণ বন্দ্যোপাধ্যায় রচিত একটি সামাজিক উপন্যাস। এর প্রকাশকাল ১৯৪০। ইংরেজ সময়ের পটভূমিতে এ উপন্যাসে লেখক তৎকালীন ব্রাহ্মণ সমাজের একজন 'রাঁধুনী বামুন', হাজারি ঠাকুরের জীবনকথা সুনিপুণ ভাবে তুলে ধরেছেন।   কাহিনী  হাজারি ঠাকুর, একজন মধ্যবয়সী বাঙালি ব্রাহ্মণ, উপন্যাসটির প্রধান চরিত্র। পেশায় তিনি রাঁধুনী, রানাঘাট স্টেশনের রেল বাজারে বেচু চক্রবর্তীর ছোট খাবার হোটেলে কাজ করেন। হোটেলের বিক্রেতারা প্রায়শই প্রতারণা করত, বিশেষ করে হোটেলের ঝি পদ্ম অহরহ হোটেলের খাবার চুরি করত। হাজারি ঠাকুর এগুলোর বিপক্ষে হলেও কেবল রাঁধুনী হওয়ায় তাঁর কিছু বলার অধিকার ছিল না । তাছাড়া পদ্ম ঝি তাঁকে সুযোগ পেলেই উপহাস ও অপমান করত। ফলে হাজারি ঠাকুর তাঁর নিজের হোটেল চালু করার স্বপ্ন দেখতে শুরু করেন।  ঘটনাক্রমে একদিন হোটেলের বাসন চুরি হয়ে যায় এবং পুলিশ নির্দোষ হাজারি ঠাকুরকে গ্রেপ্তার করে। একইসাথে তাঁর চাকরিও চলে যায়।  চোরের অপবাদ ঘাড়ে হতোদ্যম হাজারি ঠাকুর বেরিয়ে পড়েন ভাগ্যান্বেষণের আশায়। তবে তাঁর মনে অটুট থাকে নিজের একটি হোটেল খোলার স্বপ্ন। নতুন করে শুরু হয় হাজারি ঠাকুরের জীবনসংগ্রাম।  বহুদেশ ঘুরে অভিজ্ঞ হাজারি ঠাকুর নিজের মেয়ের মতন ঘোষ গোয়ালিনী কুসুম, গ্রামের অবস্থাপন্ন হরিচরণবাবুর মেয়ে অতসী এবং একজন অপরিচিত গৃহবধূর কাছ থেকে ঋণ নিয়ে অবশেষে নিজের হোটেল খুলতে সক্ষম হন। এখানে তিনি তাঁর নিষ্ঠা ও আন্তরিকতার সাথে যোগ করেন নিজের সর্বোচ্চ পরিশ্রম। ফলে সামান্য সময়ের মধ্যেই তার হোটেলটি এলাকার সবচেয়ে জনপ্রিয় হোটেলে পরিণত হয়।  উপন্যাসের শেষে হাজারি ঠাকুরের জনপ্রিয়তা রানাঘাট থেকে চারদিকে ছড়িয়ে পড়ে। বোম্বাইয়ের বিশাল হোটেল পরিচালনার জন্য ডাক পড়ে তাঁর। হাজারি ঠাকুর রওনা দেন বোম্বাইয়ের পথে, পেছনে পড়ে থাকে তার সংগ্রাম মুখর দিনগুলো।   অভিযোজন  ১৯৫৭ সালে এই উপন্যাস অবলম্বনে একই নামে একটি বাংলা চলচ্চিত্র নির্মিত হয়। ছবিটি পরিচালনা করেছিলেন অর্ধেন্দু সেন।   তথ্যসূত্র    বহিঃসংযোগ     বিষয়শ্রেণী:বাংলা ভাষার উপন্যাস বিষয়শ্রেণী:বিভূতিভূষণ বন্দ্যোপাধ্যায়ের উপন্যাস বিষয়শ্রেণী:১৯৪০-এর উপন্যাস বিষয়শ্রেণী:বাংলা ভাষার ভারতীয় উপন্যাস বিষয়শ্রেণী:২০শ শতাব্দীর ভারতীয় উপন্যাস
আনোয়ারুল হক ( - ১৩ জুলাই ২০১৭) বাংলাদেশ সুপ্রিম কোর্টের একজন বিচারপতি ছিলেন। তিনি আন্তর্জাতিক অপরাধ ট্রাইব্যুনাল-১ এর চেয়ারম্যান হিসেবেও দায়িত্ব পালন করেছেন।   শিক্ষা  আনোয়ারুল হক ঢাকার সরকারি মুসলিম উচ্চ বিদ্যালয় থেকে মাধ্যমিক স্কুল সার্টিফিকেট (এসএসসি) এবং নটরডেম কলেজ থেকে উচ্চ মাধ্যমিক সার্টিফিকেট (এইচএসসি) সম্পন্ন করেন। পরবর্তীতে তিনি ঢাকা বিশ্ববিদ্যালয় থেকে আইন বিষয়ে স্নাতক সম্পন্ন করেন।   কর্মজীবন  আনোয়ারুল হক ১৯৮০ সালে আইন অনুশীলন শুরু করেন। ১৯৮১ সালের ১ ডিসেম্বর, তিনি সহকারী জজ হিসাবে বিচার বিভাগীয় চাকরিতে যোগদান করেন এবং পরে ১৯৯৭ সালে জেলা ও দায়রা জজ হন। তিনি ২০১০ সালের ১২ ডিসেম্বর বাংলাদেশ সুপ্রিম কোর্টের হাইকোর্ট বিভাগে অতিরিক্ত বিচারক হিসাবে উন্নীত হন এবং ২০১২ সালের ১০ ডিসেম্বর বাংলাদেশ সুপ্রিম কোর্টের একই বিভাগের স্থায়ী বিচারক হিসেবে নিযুক্ত হন।  ২০১৫ সালের ১৫ সেপ্টেম্বর আনোয়ারুল হককে আন্তর্জাতিক অপরাধ ট্রাইব্যুনাল-১ এর চেয়ারম্যান হিসেবে নিয়োগ দেওয়া হয়। চেয়ারম্যান হিসেবে নিয়োগের আগে তিনি ২৫ মার্চ ২০১২ সাল থেকে একই ট্রাইব্যুনালের সদস্য হিসেবে দায়িত্ব পালন করেছেন।  আনোয়ারুল হক সার্ক আরবিট্রেশন কাউন্সিলের গভর্নিং বোর্ডের প্রধান ছিলেন এবং ১৯৮৮ সাল থেকে কমনওয়েলথ অ্যাসোসিয়েশন অফ লেজিসলেটিভ কাউন্সিলের সদস্য ছিলেন।   ব্যক্তিগত জীবন ও স্বাস্থ্য  ব্যক্তিজীবনে আনোয়ারুল হক আলাতুন্নেসা কে বিয়ে করেছিলেন। ২০১৭ সালের জানুয়ারিতে তার ফুসফুসে ক্যান্সার ধরা পড়ে এবং তিনি বাংলাদেশ ও সিঙ্গাপুরে চিকিৎসা নেন। পরবর্তীতে অসুস্থ হয়ে ৫ জুলাই তিনি বঙ্গবন্ধু শেখ মুজিব মেডিকেল বিশ্ববিদ্যালয়ে ভর্তি হন এবং ১৩ জুলাই মৃত্যুবরণ করেন।   তথ্যসূত্র   বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকার ব্যক্তি বিষয়শ্রেণী:২০১৭-এ মৃত্যু বিষয়শ্রেণী:১৯৫০-এর দশকে জন্ম বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
স্বামী কুবলয়ানন্দ বা জগন্নাথ গণেশ গুণে (৩০ আগস্ট ১৮৮৩ – ১৮ এপ্রিল ১৯৬৬) ছিলেন একজন যোগগুরু, গবেষক ও শিক্ষাবিদ যিনি প্রাথমিকভাবে যোগের বৈজ্ঞানিক ভিত্তি নিয়ে তার অগ্রগামী গবেষণার জন্য পরিচিত।  স্বামী কুবলয়ানন্দ ১৯২০ সালে যোগের উপর গবেষণা শুরু করেন এবং ১৯২৪ সালে যোগ অধ্যয়নের জন্য বিশেষভাবে নিবেদিত প্রথম জার্নাল, যোগ মীমাংসা প্রকাশ করেন। তার বেশিরভাগ গবেষণা লোনাওয়ালার "কৈবল্যধাম স্বাস্থ্য ও যোগ গবেষণা কেন্দ্রে", যেটি তিনি ১৯২৪ সালে প্রতিষ্ঠা করেছিলেন।ব্যায়াম হিসেবে যোগের বিকাশে তার গভীর প্রভাব রয়েছে।  তথ্যসূত্র  উৎস      </ref>      বিষয়শ্রেণী:১৮৮৩-এ জন্ম বিষয়শ্রেণী:১৯৬৬-এ মৃত্যু বিষয়শ্রেণী:ভারতীয় যোগ গুরু বিষয়শ্রেণী:আধুনিক যোগ প্রবর্তক বিষয়শ্রেণী:আধুনিক যোগ গুরু
315px|থাম্ব|ডান|এসএমএস প্যান্থার, আগাদির সঙ্কটের সময় গানবোট কূটনীতির হাতিয়ার হিসেবে ব্যবহৃত হয়েছিল আগাদির সঙ্কট () বা দ্বিতীয় মরোক্কান সঙ্কট বলতে মরক্কোর শহর আগাদিরকে কেন্দ্র করে ১৯১১ খ্রিষ্টাব্দে উদ্ভূত আন্তর্জাতিক টানাপোড়েনকে বোঝায়।  এটি ১৯১১ খ্রিষ্টাব্দের জুলাই থেকে নভেম্বর মাস পর্যন্ত অব্যাহত ছিল। ফরাসিরা ১৯১১ সালের এপ্রিল মাসে মরক্কোর ফেজ শহরের নিয়ন্ত্রণ নিলে মরক্কোর নিরপেক্ষতার ব্যাপারে প্রথম মরোক্কান সঙ্কটে নেয়া চুক্তিটি লঙ্ঘিত হয়। আপাতদৃষ্টিতে জার্মানি তার নিজের অর্থনৈতিক স্বার্থ রক্ষার জন্য প্যান্থার নামের একটি গানবোট মরক্কোর আগাদির শহরে পাঠায়। কিন্তু প্রকৃতপক্ষে জার্মানি একটি ঔপনিবেশিক শক্তি হিসেবে নিজের শক্তি প্রদর্শনের উদ্দেশ্যেই এটি করেছিল, কেননা তখন ছিল বিশ্বজুড়ে উপনিবেশবাদের জয়জয়কার। শেষ পর্যন্ত জার্মানি মরক্কোকে ফরাসি প্রভাবাধীন একটি এলাকা হিসেবে মেনে নেয়। এই ছাড়ের প্রতিদানে জার্মানি আফ্রিকাতে তাদের উপনিবেশ ক্যামেরুনের সাথে ফরাসি অধিকৃত কঙ্গোর কিছু অংশ যোগ করে নেয়।  প্রথম বিশ্বযুদ্ধের আগে আন্তর্জাতিক উত্তেজনা বৃদ্ধির একটি অন্যতম ঘটনা ছিল এই আগাদির সঙ্কট। এই ঘটনার ফলে যুক্তরাজ্য, জার্মানির নৌশক্তি ও আগ্রাসী মনোভাব সম্পর্কে সচেতন হয় এবং জার্মানিকে ব্রিটিশ সাম্রাজ্যের বিরুদ্ধে প্রত্যক্ষ হুমকি হিসেবে বিবেচনা করা শুরু করে।   তথ্যসূত্র    আরও দেখুন   আফ্রিকা দখলের লড়াই  উপনিবেশবাদ  গানবোট কূটনীতি  বিষয়শ্রেণী:ফরাসি তৃতীয় প্রজাতন্ত্র বিষয়শ্রেণী:জার্মানির ইতিহাস বিষয়শ্রেণী:ফ্রান্সের ইতিহাস বিষয়শ্রেণী:মরক্কোর ইতিহাস বিষয়শ্রেণী:ক্যামেরুনের ইতিহাস বিষয়শ্রেণী:উপনিবেশবাদ বিষয়শ্রেণী:আফ্রিকায় ইউরোপীয় উপনিবেশ
জি সালাম একটি ভারতীয় উর্দু ভাষার আঞ্চলিক স্যাটেলাইট টেলিভিশন চ্যানেল। চ্যানেলটি প্রথমে ইসলামী ভাবধারাকে কেন্দ্র করে চালু হলেও পরবর্তীকালে কিছু অমুসলিম ভাবধারার অনুষ্ঠানও সম্প্রচারিত করে থাকে।  http://m.thehindu.com/features/metroplus/radio-and-tv/widening-the-base/article6815298.ece অনুষ্ঠান ইসলামী অনুষ্ঠান কিরাত-উল-কুরআন, তালিমাত-ই-ইসলাম, হামদ ও নাত, দারস-এ-কুরআন, দারস-এ-হাদিস, আজান, সালাত, ওয়ারিস বেগ। অন্যান্য অনুষ্ঠান মুভি, জশন-এ-সালাম, সালাম-এ-মেহফিল, সদাবাহার নাগমে, সালাম আজ। তথ্যসূত্র  বহিঃসংযোগ অফিশিয়াল ওয়েবসাইট  ইউটিউবে জি সালাম  বিষয়শ্রেণী:ইসলামি টেলিভিশন নেটওয়ার্ক বিষয়শ্রেণী:ভারতের টেলিভিশন চ্যানেল বিষয়শ্রেণী:উর্দু ভাষার টেলিভিশন চ্যানেল বিষয়শ্রেণী:জি এন্টারটেইনমেন্ট এন্টারপ্রাইজ বিষয়শ্রেণী:ভারতের ২৪-ঘন্টা টেলিভিশন সংবাদ চ্যানেল
thumb|250px|right|উত্তর পেরিফেরাল সড়ক পাতৌদি সড়ক চৌরাস্তা পটৌদী (, , ) ভারতের হরিয়ানা রাজ্যের গুরগাঁও জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪০ মিটার (৭৮৭ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে পতৌদি শহরের জনসংখ্যা হল ১৬,০৬৪ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে পতৌদি এর সাক্ষরতার হার কম।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর বিষয়শ্রেণী:পতৌদি বিষয়শ্রেণী:গুরুগ্রাম জেলার শহর ও নগর
রশীদ খান আরমান (; জন্ম: ২০ সেপ্টেম্বর, ১৯৯৮) আফগান আন্তর্জাতিক ক্রিকেটার। আফগানিস্তান ক্রিকেট দলের অন্যতম সদস্য তিনি। ১৮ অক্টোবর, ২০১৫ তারিখে জিম্বাবুয়ের বিপক্ষে তার একদিনের আন্তর্জাতিকে অভিষেক ঘটে। একই দলের বিপক্ষে ২৬ অক্টোবর, ২০১৫ তারিখে টুয়েন্টি২০ আন্তর্জাতিকে তার অভিষেক হয়।  ২০১৬ আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্য আফগান ক্রিকেট বোর্ড ৯ ফেব্রুয়ারি, ২০১৬ তারিখে জাতীয় দলের নামের তালিকা প্রকাশ করে। ১৫-সদস্যের দলটিতে তিনিও অন্যতম সদস্য মনোনীত হন। পাকিস্তান ক্রিকেট লীগে লাহোর কালান্দার্সের প্রতিনিধিত্ব করছেন তিনি।  প্রাথমিক জীবন রশীদ খান ১৯৯৮ সালে পূর্ব আফগানিস্তানের নাংগারে জন্মগ্রহণ করেন। তিনি জালালাবাদের বাসিন্দা এবং তার দশ ভাইবোন রয়েছে। তরুণ বয়সে, তার পরিবার আফগান যুদ্ধে পালিয়ে যায় এবং পাকিস্তানে কয়েক বছরের জন্য আশ্রয় নেয়। পরবর্তীতে তারা আফগানিস্তানে ফিরে আসেন এবং তার তাদের স্বাভাবিক জীবনে অভ্যস্ত হয়ে পড়েন এবং রশীদ তার পড়াশুনা চালিয়ে যেতে থাকেন। রশীদ তার বড় ভাইদের সাথে ক্রিকেট খেলে বড় হতে থাকেন এবং পাকিস্তানের অলরাউন্ডার শহীদ আফ্রিদিকে, যার বোলিং এ্যাকশনকে তিনি নিজের বোলিং এ্যাকশনে নিয়ে আসেন, তিনি তার আদর্শ হিসেবে বেছে নেন।   তথ্যসূত্র    আরও দেখুন   আফসার জাজাই  ২০১৬ আইসিসি বিশ্ব টুয়েন্টি২০  আফগানিস্তান জাতীয় ক্রিকেট দল   বহিঃসংযোগ     বিষয়শ্রেণী:আফগান ক্রিকেটার বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:আফগানিস্তানের টেস্ট ক্রিকেটার বিষয়শ্রেণী:আফগানিস্তানের একদিনের আন্তর্জাতিক ক্রিকেটার বিষয়শ্রেণী:আফগানিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:পশতু ব্যক্তি বিষয়শ্রেণী:নানগারহর প্রদেশের ব্যক্তিত্ব বিষয়শ্রেণী:কুমিল্লা ভিক্টোরিয়ান্সের ক্রিকেটার বিষয়শ্রেণী:সানরাইজার্স হায়দ্রাবাদের ক্রিকেটার বিষয়শ্রেণী:গায়ানা আমাজন ওয়ারিয়র্সের ক্রিকেটার বিষয়শ্রেণী:কোয়েটা গ্ল্যাডিয়েটর্সের ক্রিকেটার বিষয়শ্রেণী:অ্যাডিলেড স্ট্রাইকার্সের ক্রিকেটার বিষয়শ্রেণী:বিশ্ব একাদশ টুয়েন্টি২০ আন্তর্জাতিক ক্রিকেটার বিষয়শ্রেণী:২০১৯ ক্রিকেট বিশ্বকাপের ক্রিকেটার বিষয়শ্রেণী:টুয়েন্টি২০ আন্তর্জাতিকে হ্যাট্রিক লাভকারী বিষয়শ্রেণী:আফগান শরণার্থী বিষয়শ্রেণী:আফগানিস্তান জাতীয় ক্রিকেট দলের অধিনায়ক বিষয়শ্রেণী:লাহোর কালান্দার্সের ক্রিকেটার বিষয়শ্রেণী:সাসেক্সের ক্রিকেটার বিষয়শ্রেণী:গুজরাত টাইটান্সের ক্রিকেটার বিষয়শ্রেণী:এমআই কেপ টাউনের ক্রিকেটার বিষয়শ্রেণী:পাকিস্তানে আফগান প্রবাসী বিষয়শ্রেণী:কাবুল জোয়ানানের ক্রিকেটার বিষয়শ্রেণী:২০২৩ ক্রিকেট বিশ্বকাপের ক্রিকেটার বিষয়শ্রেণী:ডারবান হিটের ক্রিকেটার
কক্সবাজার-৪ হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি কক্সবাজার জেলায় অবস্থিত জাতীয় সংসদের ২৯৭ নং আসন।   ইতিহাস  এই আসনটি ১৯৮৬ সালে গঠিত হয়। পূর্বে এটি রামু উপজেলা-টেকনাফ উপজেলা-উখিয়া উপজেলা নিয়ে গঠিত অবিভক্ত চট্টগ্রাম-১৮ আসন ছিল।   সীমানা  কক্সবাজার-৪ আসনটি কক্সবাজার জেলার উখিয়া উপজেলা ও টেকনাফ উপজেলা নিয়ে গঠিত।   নির্বাচিত সাংসদ  নির্বাচন  সদস্য  দল ১৯৮৬আ হ আ গফুর চৌধুরীজাতীয় পার্টি ১৯৮৮আবদুল গণিস্বতন্ত্র  ১৯৯১শাহজাহান চৌধুরীবাংলাদেশ জাতীয়তাবাদী দল ফেব্রুয়ারি ১৯৯৬ জুন ১৯৯৬মোহাম্মদ আলী বাংলাদেশ আওয়ামী লীগ ২০০১শাহজাহান চৌধুরী বাংলাদেশ জাতীয়তাবাদী দল২০০৮আব্দুর রহমান বদিবাংলাদেশ আওয়ামী লীগ২০১৪আব্দুর রহমান বদিবাংলাদেশ আওয়ামী লীগ২০১৮শাহীন আক্তার২০২৪   নির্বাচন    ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র    বহিঃসংযোগ   প্রথম আলোতে কক্সবাজার-৪  বিষয়শ্রেণী:কক্সবাজার জেলার জাতীয় সংসদীয় আসন
তাহেরন নেসা ছিলেন একজন বাঙালি গদ্য লেখিকা। তাকে  প্রথম বাঙালি মুসলমান গদ্য লেখিকা বলে আখ্যায়িত করা হয়ে থাকে।  জন্ম ও ব্যক্তিগত জীবন তাহেরন নেসা অনুমানিক ১৮৪৫ সালে বর্তমান বাংলাদেশের পঞ্চগড় জেলার বোদা উপজেলার চন্দনবাড়ী গ্রামে জন্মগ্রহণ করেন। তার পিতা ছিলেন মুন্সী মোহাম্মদ তরিকুল্লাহ। তার পিতামাতার ১২ সন্তানের মধ্যে তিনিই ছিলেন একমাত্র কন্যা। তার ভাই খান বাহাদুর তসলিমুদ্দীন আহমদ (১৮৫২-১৯২৭) ছিলেন রংপুর জেলার প্রথম মুসলিম স্নাতক পাস করা ব্যক্তি ও বাংলাদেশে সর্বপ্রথম মুসলমানদের মধ্যে পূর্ণাঙ্গ কোরআনের বাংলা অনুবাদক।  তাহেরন নেসার পুত্র একিনউদ্দিন আহমদও (১৮৬২-১৯৩৩) খান বাহাদুর উপাধি লাভ করেন। একিন দিনাজপুরের প্রথম মুসলিম হিসেবে স্নাতক পাস করেন। তিনি বোদা বালিকা বিদ্যালয়ের ছাত্রী ছিলেন বলে জানা যায়।  লেখা তাহেরন নেসা রচিত একটি গদ্য ১৮৬৫ সালে বামা বোধিনী পত্রিকার ফ্রেব্রুয়ারি-মার্চ সংখ্যায় ‘বামা রচনা বিভাগে’ প্রকাশিত হয়। ১৮৬৪ সালে তিনি লেখাটি প্রকাশের জন্য সম্পাদক উমেশ চন্দ্র বরাবর প্রেরণ করেন। তিনি তার রচনায় তৎকালীন স্ত্রী শিক্ষার উপকারিতা এবং উপযোগিতা বর্ণনা করেছিলেন।  তথ্যসূত্র  বিষয়শ্রেণী:বাংলাদেশী লেখিকা বিষয়শ্রেণী:১৮৪৫-এ জন্ম বিষয়শ্রেণী:পঞ্চগড় জেলার ব্যক্তি
স্যামুয়েল স্টিফেনস (মৃত্যু ১৭৯৪) ছিলেন একজন রাজনীতিবিদ এবং ১৭৫২ এবং ১৭৫৪ সালের মধ্যে সেন্ট আইভসের এমপি। তিনি ট্রেজেনা দুর্গ নির্মাণের জন্য দায়ী ছিলেন।  ১৭৬২ সালের জুন মাসে তিনি হেয়ারফোর্ডের রিচার্ড সিবোর্নের একমাত্র সন্তান এবং উত্তরাধিকারী অ্যানকে বিয়ে করেন। তার একটি পুত্র ছিল, স্যামুয়েল, যিনি পরে সেন্ট আইভসের এমপিও হন।   তথ্যসূত্র   বিষয়শ্রেণী:জন্মের সাল অজানা বিষয়শ্রেণী:কর্নওয়ালের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭৪৭-১৭৫৪ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:১৭৯৪-এ মৃত্যু
thumb|দাপ্তরিক প্রতিকৃতি, ২০১৭ সুসান এলান জোন্স (জন্ম ১ জুন ১৯৬৮) একজন ব্রিটিশ সাবেক লেবার পার্টির রাজনীতিবিদ। তিনি ২০১০ সালের সাধারণ নির্বাচনে ক্লউইড সাউথের সংসদ সদস্য (এমপি) হিসাবে নির্বাচিত হয়েছিলেন, তার অবসর গ্রহণের পর পূর্ববর্তী লেবার এমপি মার্টিন জোন্সের স্থলাভিষিক্ত হন। সংসদ ছাড়ার পর তিনি স্বেচ্ছাসেবী খাতে ফিরে আসেন।  ২০১৯ সালের যুক্তরাজ্যের সাধারণ নির্বাচনে তিনি পরাজিত হন। বরিস জনসনের প্রশাসন কর্তৃক প্রদত্ত কিছু সম্মানের প্রতিবাদে জোন্স ২০২০ সালে একটি সম্মান প্রত্যাখ্যান করেছিলেন।   তথ্যসূত্র   বিষয়শ্রেণী:ইংল্যান্ডের নারী কাউন্সিলর বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:ওয়েলসের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:ওয়েলশ শ্রমিক দলের সংসদ সদস্য বিষয়শ্রেণী:জীবিত ব্যক্তি বিষয়শ্রেণী:ব্রিস্টল বিশ্ববিদ্যালয়ের প্রাক্তন শিক্ষার্থী বিষয়শ্রেণী:কার্ডিফ বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ব্রিটিশ নারী রাজনীতিবিদ বিষয়শ্রেণী:১৯৬৮-এ জন্ম